“INVESTITSIYa VA XUSUSIYLAShTIRISh INVESTITSIYa FONDLARIDA BUXGALTERIYA HISOBI VA HISOBOTI TO‘G‘RISIDAGI NIZOMNI TASDIQLASh HAQIDA”GI QARORGA O‘ZGARTIRIShLAR KIRITISh TO‘G‘RISIDA

“Buxgalteriya hisobi to‘g‘risida”gi (O‘zbekiston Respublikasi Oliy Majlisining Axborotnomasi, 1996-yil, 9-son, 142-modda) va “Qimmatli qog‘ozlar bozori to‘g‘risida”gi (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda) O‘zbekiston Respublikasining qonunlari va O‘zbekiston Respublikasi Vazirlar Mahkamasining 1998-yil 25-sentabrdagi 410-son “Investitsiya va xususiylashtirish investitsiya fondlari faoliyatini takomillashtirish chora-tadbirlari to‘g‘risida”gi qaroriga muvofiq O‘zbekiston Respublikasi Moliya vazirligi va Davlat mulkini boshqarish davlat qo‘mitasi qaror qiladilar:
 1. O‘zbekiston Respublikasi Moliya vazirligi va O‘zbekiston Respublikasi Davlat mulkini boshqarish davlat qo‘mitasining 2006-yil 14-dekabrdagi 102, 01/KKBFMNM-18/07-sonli “Investitsiya va xususiylashtirish investitsiya fondlarida buxgalteriya hisobi va hisoboti to‘g‘risidagi nizomni tasdiqlash haqida”gi qaroriga (ro‘yxat raqami 1662, 2007-yil 13-mart) (O‘zbekiston Respublikasi qonun hujjatlari to‘plami, 2007-yil, 11-son, 101-modda) ilovaga muvofiq o‘zgartirishlar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. Muqaddimadagi “Qimmatli qog‘ozlar bozorining faoliyat ko‘rsatish mexanizmi to‘g‘risida”gi (O‘zbekiston Respublikasi Oliy Majlisi Axborotnomasi, 1996-y., 5-6-son, 24-modda)” so‘zlari “Qimmatli qog‘ozlar bozori to‘g‘risida”gi (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda)” so‘zlari bilan almashtirilsin.
 2. Nizomda:
 a) muqaddimadagi “Qimmatli qog‘ozlar bozorining faoliyat ko‘rsatish mexanizmi to‘g‘risida”gi (O‘zbekiston Respublikasi Oliy Majlisi Axborotnomasi, 1996-y., 5-6-son, 24-modda)” so‘zlari “Qimmatli qog‘ozlar bozori to‘g‘risida”gi (O‘zbekiston Respublikasi Oliy Majlisi palatalarining Axborotnomasi, 2008-yil, 7-son, 354-modda)” so‘zlari bilan almashtirilsin;
 b) 2-bandning to‘rtinchi xatboshisi quyidagi tahrirda bayon etilsin:
 “investitsiya aktivlarini ishonchli boshqaruvchi — ishonchli boshqaruvning belgilangan muddati mobaynida, unga egalik qilish uchun topshirilgan va IFga yoki XIFga tegishli bo‘lgan investitsiya aktivlarini (qimmatli qog‘ozlarni, shu jumladan, investitsiya aktivlarini boshqarish jarayonida olinadigan qimmatli qog‘ozlarni hamda qimmatli qog‘ozlarga investitsiya qilish uchun mo‘ljallangan va investitsiya aktivlarini boshqarish jarayonida olinadigan pul mablag‘larini) IFning yoki XIFning (yoki u ko‘rsatgan shaxsning) manfaatlarini ko‘zlab boshqarish bo‘yicha faoliyatni o‘z nomidan amalga oshiruvchi yuridik shaxsdir;”;
 v) barcha matn bo‘yicha:
 “boshqaruvchi kompaniya” so‘zlari “investitsiya aktivlarini ishonchli boshqaruvchi” so‘zlari bilan tegishli kelishiklarda almashtirilsin;
 “depozitariy” so‘zlari “Qimmatli qog‘ozlar markaziy depozitariysi” so‘zlari bilan tegishli kelishiklarda almashtirilsin;
 g) 4-band quyidagi tahrirda bayon etilsin:
 “4. IFlar va XIFlarning investitsiya aktivlarini ishonchli boshqarish qonunchilik talablariga muvofiq bo‘lgan hamda IF va XIFning Kuzatuv kengashi bilan shartnoma (kontrakt) tuzgan yoxud qonunchilikda belgilangan tartibda qimmatli qog‘ozlar bozorini tartibga solish bo‘yicha vakolatli davlat organi tomonidan tayinlangan investitsiya aktivlarini ishonchli boshqaruvchi tomonidan amalga oshiriladi.”;
 d) 54-bandda:
 to‘rtinchi xatboshidan “shu jumladan, IF yoki XIF aksiyalarini yoki aksiyalar sertifikatini, ularni birinchi joylashtirishda tayyorlash xarajatlari” so‘zlari chiqarib tashlansin;
 beshinchi xatboshi quyidagi tahrirda bayon etilsin:
 “ommaviy axborot vositalarida IF va XIFning reklamasiga haq to‘lash xarajatlari O‘zbekiston Respublikasi Vazirlar Mahkamasining 1998-yil 25-sentabrdagi 410-sonli “Investitsiya va xususiylashtirish investitsiya fondlari faoliyatini takomillashtirish chora-tadbirlari to‘g‘risida”gi qarori bilan tasdiqlangan Investitsiya fondlari to‘g‘risidagi nizomda o‘rnatilgan miqdorda;”;
 oltinchi xatboshi chiqarib tashlansin;
 yettinchi—to‘qqizinchi xatboshilari mos ravishda oltinchi — sakkizinchi xatboshilar deb hisoblansin;
 e) 55-band quyidagi tahrirda bayon etilsin:
 “55. O‘zbekiston Respublikasi Vazirlar Mahkamasining 2003-yil 19-apreldagi 189-sonli “Xususiylashtirilgan korxonalarni korporativ boshqarishni takomillashtirish chora-tadbirlari to‘g‘risida”gi qarori bilan tasdiqlangan Investitsiya aktivlarining ishonchli boshqaruvchilari to‘g‘risidagi nizomning 51-bandiga muvofiq, IFga yoki XIFga ko‘rsatilgan xizmatlar uchun investitsiya aktivlarini ishonchli boshqaruvchini taqdirlash IF yoki XIF tomonidan asosiy va qo‘shimcha (mukofotlash) taqdirlash shaklida to‘lanadi. Investitsiya aktivlarini ishonchli boshqaruvchini asosiy taqdirlash choraklar bo‘yicha taqsimlagan holda bir yil uchun qat’iy summada belgilanadi. Investitsiya aktivlarini ishonchli boshqaruvchisi oladigan asosiy taqdirlash pulining umumiy miqdori IF yoki XIFning sof aktivlari o‘rtacha yillik qiymatining 5 foizidan ortiq bo‘lmasligi kerak. Ko‘rsatib o‘tilgan summaga IFni yoki XIFni boshqarish to‘g‘risidagi shartnoma (kontrakt)ni bajarish bo‘yicha investitsiya aktivlarini ishonchli boshqaruvchining barcha xarajatlari (ularni qoplash) kiritiladi, bundan qonunchilikka muvofiq IF yoki XIF hisobiga olib boriladigan xarajatlar mustasno. Investitsiya aktivlarini ishonchli boshqaruvchisini qo‘shimcha (mukofot puli) taqdirlash shartnoma (kontrakt)ga binoan yil natijalari bo‘yicha, biroq IF yoki XIF aksiyadorlariga yil mobaynida hisoblangan dividendlar hisobga olingan holda IF yoki XIF sof aktivlari yillik o‘sishi summasidan, O‘zbekiston Respublikasi Markaziy banki tomonidan belgilangan moliyalashtirish stavkasi bo‘yicha sof aktivlarni depozitlarda joylashtirishda yuz beradigan o‘sishdan 7 foizdan ortiq bo‘lmagan miqdorda to‘lanadi.”;
 yo) 58-bandning beshinchi xatboshisidagi “auditorning” so‘zi “auditorlik tashkilotining” so‘zlari bilan almashtirilsin;
 j) 1 va 3-ilovalarda:
 “Ko‘rsatkichlar nomi” ustunida
 “Boshqaruvchi kompaniyani mukofotlash” so‘zlari “Investitsiya aktivlarini ishonchli boshqaruvchini mukofotlash” so‘zlari bilan almashtirilsin;
 “Boshqaruvchi kompaniyani (mukofot) rag‘batlantirish” so‘zlari “Investitsiya aktivlarini ishonchli boshqaruvchini (mukofot) rag‘batlantirish” so‘zlari bilan almashtirilsin;
 “Depozitariyni mukofotlash” so‘zlari “Qimmatli qog‘ozlar markaziy depozitariysini mukofotlash” so‘zlari bilan almashtirilsin;
 “Boshqaruvchi kompaniya raisi” so‘zlari “Investitsiya aktivlarini ishonchli boshqaruvchisi rahbari” so‘zlari bilan almashtirilsin;
 “Depozitariy raisi” so‘zlari “Qimmatli qog‘ozlar markaziy depozitariysi Bosh direktori” so‘zlari bilan almashtirilsin;
 z) 2, 5 va 6-ilovalarda:
 “Boshqaruvchi kompaniya raisi” so‘zlari “Investitsiya aktivlarini ishonchli boshqaruvchisi rahbari” so‘zlari bilan almashtirilsin;
 “Depozitariy raisi” so‘zlari “Qimmatli qog‘ozlar markaziy depozitariysi Bosh direktori” so‘zlari bilan almashtirilsin;
 i) 4-ilova mazkur o‘zgartirishlardagi ilovaga muvofiq tahrirda bayon etilsin.
 3. Mazkur o‘zgartirishlar O‘zbekiston Respublikasi Monopoliyadan chiqarish va raqobatni rivojlantirish davlat qo‘mitasi bilan kelishilgan.